Erik XI od Švedske
<s>Erik XI rođen kao Erik Eriksson zvan i Erik läspe och halte (Erik mucavi i hromi) (negdje u Danskoj, 1216.- ?, 2. februar 
1250.), bio je švedski kralj u dva navrata, prvi put (formalno) od 1222. do 1229., i drugi put od 1234. (možda 1232. ?) 
do svoje smrti.</s>

<s>Biografija</s>

<s>Erik je rođen nakon što mu je umro otac - kralj Erik X Knutsson), od djetinstva je šepao pa su ga zato nazvali - hromi.</s>

<s>Kad je 1222. umro stari kralj Johan I Sverkersson na otoku Visingsö ne ostavivši iza sebe direktnog muškog nasljednika, izbor je pao na njegovog daljneg srodnika Erika Erikssona.</s>

<s>Erik je imao samo oko 9 godina kad je okrunjen za kralja - 1224.</s><s>Kako je bio maloljetan kraljevstvom je vladao regentski savjet, sastavljen od utjecajnih biskupa i velikaša sa kojima se Erik nije mogao nositi.</s><s>Trojica koji su dominirali savjetom bilu su; Knut Holmgersson, zvani Knut Långe (Knut Dugi), kasniji monarh Knut II, Filip Katarinasson (Petersson) i jarl Ulf Fase, koji je imao vodeću ulogu.</s>

<s>Kako im nije mogao parirati Erik se čak poželio povući s trona, tada je jedan od njegovih regenta Knut Holmgersson - 1229. podigao bunu protiv njega i pobjedio ga u Bitci kod Olustroma (to je možda današnje selo Ostra u Općini Eskilstuna - Södermanland).</s>

<s>Nakon poraza, mladi kralj pobjegao u Dansku, Knut Holmgersson je okrunjen za kralja 1231, ali nije dugo vladao jer je već 1234. umro.</s><s>Erik se ponovno popeo na švedski tron uz pomoć Birger jarl Magnussona (on se oženio njegovom 
sestrom Ingeborg).</s><s>Drugi dio njegove vladavine protekao je relativno mirno, jer je uz njega stajao kao njegov savjetnik i suvladar moćni Birger jarl.</s>

<s>Kad je umro bez nasljednika 1250.</s><s>Birger je nastavio vladati Švedskom, jer je uspio uvjeriti članove Dijete da izaberu njegovog maloljetnog sina Valdemara u čije ime vladao kao regent.</s>

<s>Eric je pokopan u Opatiji Varnhem (Västergötland)..</s>

<s>Kao zanimljivost može se navesti da ga satirički časopis Grönköpings Veckoblad navodi kao svog zaštitnika i osnivača.</s>

<s>Izvori</s>

<s>Vanjske veze</s>

<s>Erik "läspe och halte" Eriksson na portalu Historiska Personer</s>

<s>Švedski vladari</s>

